Stoniūnai (Varėna)

Stoniūnai – kaimas Varėnos rajono savivaldybėje, 6 km į vakarus nuo Panočių, Dainavos girios pakraštyje, netoli Mazupio.

Istorija 
Stoniūnai minimi 1641 m. – tada čia gyveno 4 miško sargai (osočnykai) – Stonys arba Stanevičius, Svitas ir Kreivas (Krivas?). 1777 m. girininkijos inventoriuje minima, kad čia gyvenę Švedai ir Markevičiai. 1798 m. čia būta 3 valakų ir 4 margų išmatuotos žemės. 1845 m. minimos pavardės Radkevičiai, Stoniai, Čiurylos, Dziduliai, Barciai, Kaziukonys, Klimavičiai.

Gyventojai 

Pagal lenkų valdžios 1921 m. atliktą surašymą kaime gyveno 81 žmogus, iš kurių 47 buvo užrašyti lenkais ir 34 lietuviais.

Šaltiniai 

Varėnos rajono savivaldybės gyvenvietės